Document ID: /fineweb-2-swissfilter-quality_10-filterrobots/filtered/01776.jsonl.gz/15

Na našich stránkach používame cookies. Slúžia na zlepšenie našej práce a vášho zážitku z čítania SLOVAK.CH. Spracovanie a správu cookies nastavíte priamo vo vašom prehliadači.
Pred pôrodom vo Švajčiarsku, v dobrom zdravotnom stave, vám neprislúcha z práce žiadne voľno, a to ani v prípade, že niekoľko dní prenášate, takže je normálne, že sa rozlúčite s kolegami v práci a už o niekoľko hodín rodíte. Po pôrode sa chce každý rodič venovať hlavne dieťaťu, prípadne deťom, takže je na prospech veci, keď budete pripravení na administratívu, ktorá vás následne čaká. Ako pripravení si to môžte lepšie časovo zorganizovať a takisto budete bez zbytočného stresu.
Ak ste sa rozhodli zotrvať vo Švajčiarsku dlhšie, tak sa zrejme stretnete s požiadavkou, aby ste sa preukázali vašim rodným, prípadne sobášnym listom zo Slovenska. Je to napríklad v prípade, že sa vám vo Švajčiarsku narodí dieťa. Úrady vyžadujú, aby duplikáty (nie kópie) dokumentov neboli staršie ako 6 mesiacov, a ak ste to už niekedy absolvovali, tak viete, že dokumenty musia byť úradne preložené a musia byť opatrené superlegalizačnou pečiatkou "apostila".
SLOVAK.CH je informačná webová stránka a sociálna sieť pre Slovákov žijúcich vo Švajčiarsku. Slovenčina však nie je podmienkou, ale iba platformou na založenie tejto komunity.